**INYANDIKOMVUGO Y'INAMA Y’INTEKO RUSANGE YA “TRIP”**

**« TERIMBERE RURAL INTEGRATED PARTNERSHIP »**

Inama y'Inteko Rusange (Assemblée Constituante) ya "TRIP" yabereye i Rwaza (……………) tariki ya …………../2021. Yatangiye saa tatu za mugitondo (9h00) iyoborwa na UWAYEZU Catherine Manager wa TRIP, irangira saa saba z'amanywa (13h00).

**Ku murongo w'ibyigwa hari ibikurikira:**

a) Gushyiraho umuryango "TRIP";

b) Kwemeza Amategekoshingiro;

c) Gushyiraho inzego za "TRIP" no gutora abayobozi bayo;

d) Gusinya Amategekoshingiro ya "TRIP".

**A) Gushyiraho ‘’TRIP’’.**

Mbere yo gushyiraho ku mugaragaro « **TERIMBERE RURAL INTEGRATED PARTNERSHIP** » TRIP mu magambo ahinnye), habanje gusobanurwa amavu n'amavuko y'icyo gitekerezo. Muri make, igamije gushimangira ubufatanye mu iterambere ry’icyaro haremerwa abatishoboye. Bivuye k’uko ubukungu bw'u Rwanda bushingiye cyane ku buhinzi, kandi bitewe n'ubwiyongere bukabije bw'abaturage barwo, ubutaka ntibuhagije mu buhinzi bwagutse. Ubushakashatsi bwerekana ko impuzandengo y’ubutaka bwo guhinga ku rugo ari ¼ Ha. Kubera iyo mpamvu, abahinzi barahamagarirwa gukora ubuhinzi bw’umwuga butanga umusaruro uhagije, ujyanwa ku isoko. Korora amatungo magufi agezweho bishobora kuba igisubizo cy’ubutaka buto.

Nyuma y'ibisobanuro n'impanuro binyuranye, abitabiriye inama y'Inteko Rusange (Assemblee Constituante) bishimiye kandi bashyigikira igitekerezo.

**B) Kwemeza Amategekoshingiro.**

Hakurikiyeho kunoza, kunonosora, no kwemeza Amategekoshingiro ya **‘’TRIP’’** mu kinyarwanda, icyongereza n'igifaransa nk'uko akubiye muri aka gatabo k’impapuro eshanu (5).

**C) Gushyiraho inzego za TRIP no gutora abayobozi bayo.**

Nyuma hakurikiyeho gushyiraho inzego z'ubuyobozi n'amatora y'abayobozi ba **‘’TRIP’’.** Inzego zemejwe ni:

* Inteko Rusange
* Inama y’Ubuyobozi igizwe na

•Perezida,

•Visi Perezida,

•Umunyamabanga,

•Umucungamutungo

•n’abajyanama babiri (2).

* Urwego rw’Ubugenzuzi bw’Imari bugizwe n’abantu batatu (3).
* Urwego rushinzwe Gukemura Amakimbirane rugizwe n’abantu batatu (3).

Bose hamwe abagize komite ya TRIP ni abantu cumi na babiri (12).

Mbere yo gutora aba bayobozi, hasobanuwe uburyo butatu bwakwifashishwa hanyuma abitabiriye inama bihitiramo uko bari butore. Ubwo buryo ni ubukurikira:

(1) Gutora mu ibanga buri muyobozi ukwe uko ari icumi na babiri hakurikijwe abiyamamaje cyangwa se abamamajwe.

(2) Gutora mu ibanga abiyamamaje cyangwa se abamamajwe hanyuma cumi na babiri ba mbere bafite amajwi aruta ay'abandi bakitoramo abayobozi ba buri rwego.

(3) Kugirira icyizere abateguye iki gikorwa uko bari baragiyeho by’agateganyo guhera mu kwezi kwa Kanama 2019 bakitoramo abayobozi bakwiranye n'imyanya tumaze kuvuga.

Abitabiriye inama babyakiriye neza hanyuma basaba kwitorera Perezida ubwabo, noneho Perezida watowe akajyana na babandi bateguye iki gikorwa noneho bagashyiraho abayobozi bandi cumi n’umwe basigaye, hanyuma bakabamurikira Inteko Rusange kugirango ibemeze.

Mu gushyira mu bikorwa uyu mwanzuro, umwe mu bitabiriye inama yamamaje umukandida witwa NKIRANUYE Gaetan, hanyuma atorwa n'abitabiriye Inama y'Inteko Rusange bose nta n'umwe usigaye bashyize ibiganza hejuru. Umaze gutorwa yasabwe kwiherera hamwe na bandi bose bateguye iyi nama y'Inteko Rusange (Assemblée Constituante) bagashyiraho abayobozi bakwiranye n'imyanya 11 isigaye kandi bakaba bashobora no guhitamo mu bandi banyamuryango bitabiriye inama uwo babona akwiranye n'umwanya runaka.

Amazina n'imyanya y'abatowe kandi bemejwe n'Inteko Rusange ni aba bakurikira:

1. NKIRANUYE Gaëtan (Perezida)

2. KANYAMIHIGO Berchmans (Visi Perezida)

3. NYIRATABARO Concilie (Umunyamabanga)

4. ABAYEZU Lydivine (Umucungamutungo)

5. NKIRANUYE Jean Paul (Umujyanama wa 1)

6. TWAHIRWA Germaine (Umujyanama wa 2)

7. MUSEMAKWELI Phocas (Umugenzuzi w’imari - Perezida)

8. MUREKATETE Marie Pauline (Umugenzuzi - Visi Perezida)

9. TWAHIRWA Fabiora (Umugenzuzi - Umunyamabanga)

10. UWINEZA Jean Eugène Fabrice (Ukemura amakimbirane - Perezida)

11. UWIMBABAZI Marie Jeanne (Ukemura amakimbirane - Visi Perezida)

12. UWIZEYIMANA Vestine (Ukemura amakimbirane - Umunyamabanga)

Nyuma y'iki gikorwa cy'amatora hakurikiyeho kwerekana abatowe n'indahiro z'Umuvugizi (NKIRANUYE Gaëtan) n'Umuvugizi Wungirije (KANYAMIHIGO Berchmans).

**NB:** By'agategenyo, abagize Inama y'Ubuyobozi bashyizeho « commission » yihutirwa y’abantu batatu (3), inshingano zabo zikaba izo gushaka ibyangombwa bya TRIP bizayigeza vuba ku kubona légalisation ya RGB, n’indi « commission » izakora Amategeko Ngengamikorere (Reglement d’ordre intérieur) azigwaho n’Inteko Rusange ya kabiri.

**D) Gusinya ku mategekoshingiro ya"TRIP".**

Hasomwe liste y’amazina y'abanyamuryango shingiro bitabiriye Inama y'Inteko Rusange (Assemblée Constituante) ari nako basinya ku mategekoshingiro ya "TRIP" bari ku rutonde rwihariye rw’umugereka muri iki gitabo.

Umwanditsi w'Inama: NYIRATABARO Concilie

Uwayoboye Inama: UWAYEZU Cathérine